text: Nordens største fiskekonkurrence i Vejle
  09 april 2010 kl. 12.23
  De kommer fra hele Danmark og fra vores nabolande for at fiske i Vejle fjord i weekend'en.
  Fiskerne kæmper om præmier for 150.000 kr.
  Interessen for at deltage i "Vejle fisker"-konkurrencen er stor.
  I 2009 deltog 650 i konkurrencen. Og arrangøren forventer mindst lige så mange deltagere i år.
  Ud over at give de mange fiskere en oplevelse, så tjener "Vejle fisker"-konkurrencen tjener også et andet formål:
  I samarbejde med vandløbsmyndighederne bidrager Vejle Fjords Ørredfond med penge til at forbedre de fysiske forhold i vandløbene. 
  Det sikrer fiskenes frie vandring i vandløbene, og den naturlige reproduktion fremmes, så der er fisk også til kommende års konkurrencer.
  